เป็นร้านอาหารเล็กๆอยู่ตรงบริเวณคูเมืองลำพูน ติดกับร้านมินิบาร์ เป็นร้านอาหารที่ดัดแปลงมาจากบ้านเก่า ซึ่งเจ้าของร้านได้ทำการ renovated ให้กลายมาเป็นร้านอาหาร แต่ยังคงเป็นบ้านไว้ เจ้าของร้านน่ารัก ใจดีเป็นกันเองมากค่ะ ร้านเปิดตั้งแต่ 10:30 จนถึงหัวค่ำค่ะ น่าจะประมาณสักทุ่มนึง ที่ร้านมี wifi ให้เล่นฟรีด้วยค่ะ ภายในร้านตกแต่งแบบสไตล์ล้านนา พื้นเมือง บรรยากาศเหมือนอยู่ที่บ้านเลยค่ะ มีที่นั่งกับพื้น แบบนั่งเก้าอี้ หรือจะนั่งตรงระเบียงบ้านก็มีค่ะ ชิวๆดี เย็นสบาย มีที่จอดรถให้นะคะตรงหลังบ้าน 
ส่วนอาหารและเครื่องดื่มก็จะมีทั้งข้าวซอย ขนมจีน หมี่กะทิ นอกจากนี้เรายังสามารถเลือกเส้นที่จะรับประทานได้ด้วยค่ะทั้งเส้นเล็ก เส้นใหญ่ หมี่ขาว เส้นข้าวซอย เครื่องดื่มก็จะมีทั้งน้ำอัดลม และเครื่องดื่มแบบไทยๆ เช่น น้ำอัญชัญมะนาว น้ำบ๊วย น้ำมะตูม น้ำกระเจี๊ยบ ทั้งเครื่องดื่มและอาหารราคาไม่แพงเลยค่ะ เริ่มต้นที่ 20 บาท มีแบบธรรมดา และพิเศษด้วย 
ทางร้านจะมีรายการที่จะสั่งอาหารพร้อมกับผักสด เครื่องเคียง ไว้ตามมุมคอยบริการ เราสามารถเลือกเครื่องเคียง กยิบช้อนส้อมต่างๆตามมุมที่ร้านจัดไว้ให้ได้เลยค่ะ เวลาคิดเงินก็เดินไปจ่ายเงินที่เคาน์เตอร์สีเขียวๆด้านหน้าร้านได้เลย ง่ายๆ ใครที่ชอบร้านอาหารแนวนี้ไม่ควรพลาดค่ะ แนะนำๆๆ~